RSG - Dis die een! || Leon Se Flieks || BALLERINA
Datum uitgereik: Vrydag 6 Januarie 2017
Regisseur: Eric Summer, Éric Warin
Akteurs: Elle Fanning, Dane DeHaan, Maddie Ziegler, Carly Rae Jepsen
Animasie is besig om so goed te raak, dit gee lewende aksie kompetisie. BALLERINA gaan oor 'n weeskind (sprokies se gunsteling-karakter) wat in 'n balletskool beland en 'n goeie ballerina word. Maar sy het baie vyande.
Eerstens is die rekenaar-animasie van die ballettonele asemrowend. Dit is so goed, jy vergeet dat jy na tekeninge en prentjies kyk. Tweedens het die karakters meer diepte as waaraan 'n mens gewoond is. En derdens is die storie boeiend en aangrypend. Dus sal nie net ma's en dogters van BALLERINA hou nie. Dit is ingestel op 'n wyer smaak as dit.
BALLERINA is 'n pragtige rolprent, en voordat die kleingoed teruggaan skool toe, is dit die aangewese manier om hulle uit die kwaad te hou of vir oulaas te trakteer. BALLERINA is uitstekend.
SOLO: A STAR WARS STORY, die voorganger van Star Wars: Episode IV: A New Hope van 1977, woerts dalk tussen die planete neer, maar val dikwels met 'n luide knal op 'n verlate woestynplaneet. Dit was veelbesproke, want dit is aanvanklik deur twee ander regisseurs geregisseer wat, drie weke voor voltooiing, die trekpas gekry het. Toe neem Ron Howard oor. Hy het glo 80% van die rolprent oorgeskiet! Waar .